સિંહ : સપ્તાહના પૂર્વાર્ધમાં આપને સંપત્તિ સંબંધી શુભ સમાચાર મળશે. આપની માનસિક અને શારીરિક ક્ષમતામાં સુધારો આવશે. ક્યાંયથી શુભ સમાચાર મળશે. પારિવારિક સુખ શાંતિમાં વધારો થશે. મુસીબતના સમયમાં આપ પરિવારને આપની સાથે જોશો જેથી આપનું મનોબળ પણ વધશે . તા 9, 10 દરમિયાન આપની નોકરીમાં આપના માટે સમય લાભદાયી રહેશે. નોકરીમાં આપ આપનું લક્ષ્યાંક મેળવશો. નવા લોકો સાથે સંપર્ક થશે અને તેમની સાથે હાલમાં બંનેલા સંબંધો ભવિષ્યમાં પ્રોફેશનલ મોરચે ખુબ લાભદાયી રહેશે. હાલના પ્રોફેશનલ સંબંધોને તમે પારિવારિક સંબંધોમાં પરિવર્તિત કરવાનો પણ પ્રયાસ કરશો. કામકાજમાં કદાચ કોઈ તબક્કે પરિણામ આપની તરફેણમાં નહીં મળે પણ આપ પ્રયત્નશીલ રહેશો. તા 11 અને 12 દરમિયાન આપના માટે તણાવપૂર્ણ દિવસ રહેશે. સંતાનની કારકિર્દીની દિશા નક્કી કરવા માટે આપ ચિંતિત રહેશો. આપની કોઈ વસ્તુ ગુમ થઇ શકે છે અથવા ચોરી થઇ શકે છે. જીવનસાથી જોડે તકરાર થઇ શકે છે. આપ મહેનત તો ખુબ કરશો પણ તેના પ્રમાણમાં આપને ફળ નહીં મળે. ભાગીદારની દરેક વાત પર નજર રાખવી આપના માટે હિતાવહ રહેશે.